text: Betlem Cañizar - Agafar aire | RubiTV.cat
  «Creiem que hi havia més opcions per a una Festa Major en la què tornar a respirar una mica de la vida que ens ha estat sostreta aquest darrer any per la pandèmia»
  per Betlem Cañizar, 28 de juny de 2021 a les 13:00 |
  Si fem una ullada al que es fa als municipis del voltant trobarem altres opcions.
  A nosaltres se'ns acudeixen unes quantes: jams per a grups locals en alguna plaça o pati d'escola, habilitar espais per al lleure alternatius als botellons que proliferen pels boscos de Rubí, obrir espais per tallers infantils als barris, etc.
  Un exemple proper d'aquesta tendència del govern de la ciutat a retallar, limitar o potser voler controlar o tutelar tota l'activitat (o simplement no potenciar-la, que ve a ser el mateix): per Sant Joan l'Ajuntament va denegar al CRAC (Centre Rubinenc d'Alternatives Culturals) fer un sopar al carrer, malgrat que s'acomplien les mesures sanitàries marcades pel Procicat. De fet són més segures les trobades controlades al carrer que dins les cases en espais tancats, i en altres municipis sí s'han realitzat.
  La salut de la població està en joc: necessitem cuidar la vida personal i col.lectiva, destensar l'ambient, reduir la crispació a cases i carrers. Agafar aire.